MSone - Malayalam Subtitles for Everyone (www.malayalamsubtitles.com)
കുമോനോസു-ജോ അഥവാ ചിലന്തിവലക്കോട്ട [ഇംഗ്ലീഷ് ടൈറ്റിൽ : THRONE OF BLOOD]
പരിഭാഷ : ശ്രീധർ Translation: Sree Dhar
സംവിധാനം അകിര കുറൊസാവ Directed by AKIRA KUROSAWA.
കാണുവിന് ഈ അവശിഷ്ടങ്ങളേ
വ്യാമോഹത്തിൻ കോട്ടയുടെ
ഇപ്പോൾ ഇവിടം മറഞ്ഞുപോയ
ആത്മാക്കൾക്കൊരു
വിഹാരകേന്ദ്രം
അടങ്ങാത്ത അഭിനിവേശത്താൽ ഉടലെടുത്ത
ഒരു കൂട്ടക്കൊലയുടെ അരങ്ങ്
മാറ്റങ്ങളില്ലാതെ
ഇന്നും നാളെയും കലാന്ത്യം വരെയും
"ഇതാണ് ചിലന്തിവലക്കോട്ട നിന്നിരുന്ന സ്ഥാനം"
വടക്കൻ സൈന്യപാളയത്തിൽ ഫ്യൂജിമാക്കി കലാപം ആരംഭിച്ചു.
ഓർക്കാപ്പുറത്ത് ഉണ്ടായ ആക്രമണത്തിൽ നാലാമത്തെയും അഞ്ചാമത്തേയും കോട്ടകൾ കത്തിയമരുകയാണ്.
അപ്പൊ മൂന്നാം കോട്ടയോ?
മൂന്നാം കോട്ടക്ക് പ്രതിരോധിക്കാൻ സമയം ലഭിച്ചില്ല.
രണ്ടാം കോട്ട?
സർവശക്തിയാലും പൊരുതി നിൽക്കുന്നു, രണ്ടാം കോട്ടയുടെ സേനാപതി മികി
മൂന്നാം കോട്ടയിലെ ആളുകളെ അവിടെ പ്രതിരോധത്തിന് ഉപയോഗിക്കുന്നു.
ഒന്നാം കോട്ടയോ?
നാലാമത്തെയും അഞ്ചാമത്തേയും കോട്ടകൾ കത്തിയമരുമ്പോഴും,
സേനാപതി വാഷിസുവിന്റെ നേതൃത്വത്തിൽ ഉള്ള ഒന്നാം കോട്ട,
ഇനൂയിയുടെ 400 അംഗ സേനയാൽ കടുത്ത ആക്രമണം നേരിടുകയാണ്,
അവർ നമ്മുടെ അതിർത്തിയിലൂടെ മുഴുവൻ ശക്തിയോടെ ഇരച്ചുകയറി.
അപ്പൊ ഇത് ഇനൂയിയുടെ തന്ത്രമാണല്ലേ.
എന്നിട്ട് വാഷിസുവിന്റെ പോര് എന്തായി?
കടുത്ത പോരാട്ടം നടക്കുന്നു.
ഇയാളെ അകത്തു കൊണ്ടുപോയി പരിചരിക്കൂ.
നമ്മൾ ആക്രമിക്കണോ?
അതോ ഈ കോട്ടയ്ക്കകത്ത് സ്വയം പ്രതിരോധിക്കണോ?
ഇതിനകത്ത് തന്നെ ഇരിക്കണം.
ജയിക്കാൻ നിശ്ചയിച്ച് പോരാടുന്ന ഒരു സൈന്യത്തോട് ഏറ്റുമുട്ടുന്നത് നമ്മുടെ ആളുകൾക്ക് കൂടുതൽ ഹാനികരമാണ്.
ആദ്യം, ചിലന്തിവലകാടിന്റെ അതിർത്തികളിൽ പാറാവുകാരെ നിർത്തണം,
എന്നിട്ട് അവർ അതിന്റെ നൂലാമാലകളിൽ പെട്ട് നട്ടംതിരിഞ്ഞ് പിരിക്കപ്പെടും,
അപ്പോൾ നമുക്കാവുന്നയത്രയും ശത്രുക്കൾക്ക് ക്ഷതമേൽപ്പിക്കണം.
എന്നിട്ട് ഇതിനകത്ത് കയറി പ്രതിരോധം നടത്താം.
അതാവും എന്റെ സൈനികതന്ത്രം.
അവശ്യസാധനങ്ങൾ?
കഞ്ഞികുടിച്ചിട്ടായാലും, മൂന്നു മാസം തള്ളിനീക്കാൻ പറ്റും.
പുതിയ വർത്തമാനവുമായാണ് വരുന്നത്!
ഞാൻ രണ്ടാം കോട്ടയിലെ ദൂതനാണ്!
അയാളെ കടത്തിവിടൂ.
അയാളെ കടത്തിവിടൂ!
പ്രഭോ, യുദ്ധത്തിന്റെ ഗതി അങ്ങേക്ക് അനുകൂലമായിക്കൊണ്ടിരിക്കുന്നു.
അതെങ്ങനെ?
മികിയുടെ ധീരമായ പ്രതിരോധം നമ്മുടെ ശത്രുക്കളെ തളർത്തിക്കൊണ്ടിരിക്കുന്ന സമയത്ത്,
ഒന്നാം കോട്ടയിലെ ഇനൂയിയുടെ സൈന്യത്തിലേക്ക് ശരവർഷം പൊഴിച്ച്,
വാഷിസു അവരെ തകർത്തു.
- വാഷിസു അങ്ങനെ ചെയ്തോ? - അതെ.
വാഷിസു അത് നടത്തിയെടുത്തു.
വാഷിസുവിന്റെ സൂത്രത്തിൽ ശത്രുക്കൾ തകർന്നു,
യുദ്ധത്തിന്റെ ഗതി നമുക്ക് അനുകൂലമാക്കിയെടുത്തു.
പ്രഭോ, ഇപ്പോ വാഷിസുവിന്റേയും മികിയുടെയും ആളുകൾ ശത്രുക്കളെ വളഞ്ഞ്,
സൈന്യകേന്ദ്രത്തിൽ കുടുക്കിയിരിക്കുകയാണ്.
പ്രഭോ.
സൈന്യപാളയത്തിൽ, ഫ്യൂജിമാക്കി സ്ഥാനം ഒഴിഞ്ഞ്
സമാധാനത്തിനായി യാചിക്കുന്നു.
ഇല്ല ഒരു സമാധാനചർച്ചക്കും നമുക്ക് താല്പര്യമില്ല.
നോറിയാസ.
നിന്റെ ആളുകളെയും കൂട്ടി വടക്കൻ സൈന്യപാളയത്തിലേക്ക് ഉടനെ പോയി
ഫ്യൂജിമാക്കിയെ വധിക്കുക.
നമ്മുടെ അതിർത്തിപ്രദേശങ്ങൾ ശക്തമാക്കുക, എന്നിട്ടും ഇനൂയി അയാളുടെ ആളുകളെ മാറ്റാൻ തയ്യാറായില്ലെങ്കിൽ...
വാഷിസുവിനോടും മികിയോടും ഇങ്ങോട്ട് വരാൻ പറയൂ. എനിക്കവരോട് നേരിട്ട് നന്ദി അറിയിക്കണം.
ഇതെന്തൊരു ദിവസമാ?
ഇത്ര വിചിത്രമായ കാലാവസ്ഥ ഇതിനുമുൻപ് കണ്ടിട്ടില്ല.
പെട്ടെന്ന് പോകാം. നമ്മുടെ തമ്പുരാന്റെ ആഹ്ലാദകരമായ വദനം എനിക്ക് കാണണം.
ശരിയാണ്.
അല്ല, ഇത്...
നമ്മൾ മുൻപ് വന്നുനിന്നു സ്ഥലം തന്നെയല്ലേ.
ശരിയാണ്, നമ്മുടെ കുതിരകളുടെ കുളമ്പിന്റെ പാടുകൾ കാണാം.
വിചിത്രമായിരിക്കുന്നു.
ഇത് ചിലന്തിവലക്കാട് തന്നെയല്ലേ?
സംശയമില്ല.
അപ്പൊ കോട്ട വളരെ അടുത്ത് ആയിരിക്കണമല്ലോ.
നമ്മൾ ഈ കാട്ടിൽ കറങ്ങാൻ തുടങ്ങിയിട്ട് രണ്ടു മണിക്കൂർ ആയിക്കാണും.
പുറത്തേക്ക് ഒരു വഴി പോലും കാണുന്നില്ല.
കുപ്രസിദ്ധമായ ചിലന്തിവലക്കാട്.
ചിലന്തിവലപോലെ പരന്നുകിടന്ന്,
ചിലന്തിവലക്കോട്ടയെ ശത്രുക്കളിൽ നിന്നും രക്ഷിക്കുന്നു.
കഷ്ടം തന്നെ.
ശത്രുക്കൾക്ക് ഒരു പേടിസ്വപ്നമാണെങ്കിലും, ഈ കാട് നമുക്ക് സുപരിചിതമല്ലേ.
കേട്ടോ? ആപത്തിന്റെ സാമീപ്യം അനുഭവപ്പെടുന്നു.
അത് തീർച്ചയായും ഏതോ ദുഷ്ടാത്മാവാണ്.
അങ്ങനെയെങ്കിൽ അതിനെ എന്റെ കുന്തം തകർത്തെറിയും.
ഞാൻ എന്റെ വിശ്വസ്തമായ അമ്പും വില്ലും പ്രയോഗിക്കും.
എന്താണത്?
ഇങ്ങനെയൊരു കുടിൽ മുൻപ് കണ്ടിട്ടുണ്ടോ?
ഇല്ല, ഇതൊരു പുതിയ കാഴ്ച്ചയാണ്.
ഇതും ദുഷ്ടാത്മാവിന്റെ വേല തന്നെ.
എന്നാലും...
കുതിരകളെ കണ്ടില്ലേ. പേടിച്ച് ഭയന്നിരുന്നു.
എത്ര വിചിത്രമീ ലോകം
മനുഷ്യർക്കെന്തിന്
ഈ ഉലകത്തിൽ ജീവൻ?
മനുഷ്യജന്മം അർത്ഥശൂന്യം
കൃമികീടങ്ങളുടെ ജീവിതം പോലെ
എന്ത് മൂഢത
ഇങ്ങനെ നരകിക്കുവാൻ
മനുഷ്യന്റെ ജീവൻ
ഒരു പുഷ്പ്പത്തെ പോൽ നശ്വരം
വളരെ വേഗം
അഴുകി മണ്ണോട് മണ്ണായ് അടിയുവാൻ
ആ ജീവിതം മുഴുവനും
മനുഷ്യജന്മത്തിന്
മോഹത്തിൻ തീക്കനലിൽ
എരിഞ്ഞടങ്ങാനാണ് വിധി
വിധിയുടെ അഞ്ച് ദുരന്തങ്ങൾക്ക്
സ്വമനസ്സാലെ വിധേയനായി
കർമ്മത്തിന്മേൽ കർമം വാരിക്കൂട്ടി
എല്ലാത്തിനും അവസാനം
അവന്റെ ചെയ്തികൾക്ക്
അവനെ കാത്തിരിക്കുന്നത്
അഴുകുമാ മാംസപിണ്ഡമല്ലോ
അത് പിന്നൊരു പൂവിനു വളമാകും
അതിന് ദുർഗന്ധം
ആ പൂവിന് സുഗന്ധമായി തീരും
ഹോ, എന്തു വശ്യം
മനുഷ്യജന്മം
ഹോ, എന്തു വശ്യം
ആരാണ് നീ?
മനുഷ്യനോ അതോ പരലോകത്തു നിന്ന് വന്നതോ?
ഉത്തരം താ. പാടാൻ ആവുമെങ്കിൽ സംസാരിക്കാനുമാകും നിനക്ക്.
അതെ.
വാഷിസു തകേതോക്കി.
ഒന്നാം കോട്ടയുടെ സേനാപതി.
എന്ത്? എന്നെ അറിയുമോ നിനക്ക്?
അറിയാം.
ഇന്നത്തെ നാൾ മുതൽ, വടക്കൻ സൈന്യപാളയത്തിന്റെ പ്രഭു.
എന്ത് ? ഇന്നത്തെ നാൾ മുതൽ വടക്കൻ സൈന്യപാളയത്തിന്റെ പ്രഭുവോ?
അതെ.
ഒരു ദിനം, നീ ചിലന്തിവലക്കോട്ടയുടെ
പരമാധികാരിയുമാകും.
എന്ത് ധിക്കാരം. നിർത്തൂ നിന്റെ പരിഹാസം.
എന്തിനാണിത്ര കോപം എന്മേൽ,
ഇത്രയും സന്തോഷ വാർത്ത ഞാൻ തന്നിട്ടും?
ഞങ്ങളുടെ തമ്പുരാൻ മാത്രമാണ് ആ കോട്ടയുടെ പരമാധികാരി.
എത്ര വിചിത്രമാണ് മനുഷ്യരുടെ പ്രവർത്തികൾ.
സ്വന്തം മനസ്സിന്റെ ആഴങ്ങളിലേക്ക് നോക്കുവാൻ പോലും ഭയക്കുന്നു.
നിൽക്കൂ.
ഇത് ഒരുപക്ഷെ പരലോകത്തുനിന്ന് വന്നതാകാം,
എന്നാലും ഹൃദയത്തിന് നേരെ അമ്പുമായ്‌ നിൽക്കുമ്പോ ആരും പരിഹസിക്കാറില്ലല്ലോ.
ഞാൻ കുറച്ച് ചോദ്യങ്ങൾ ചോദിച്ചു നോക്കട്ടെ.
ഇതിനുത്തരം പറയൂ.
ഞാൻ നിങ്ങളെ കാണുന്ന പോലെ വ്യക്തമായി നിങ്ങൾക്ക് ഭാവി കാണാൻ പറ്റുന്നുണ്ടോ?
അതെ.
മികി യോഷിയാക്കി.
രണ്ടാം കോട്ടയുടെ സേനാപതി.
ഇന്നുമുതൽ, ഒന്നാം കോട്ടയുടെ സേനാപതി.
ഇന്നുമുതൽക്കേ, ഒന്നാം കോട്ടയുടെ സേനാപതിയാണോ?
അതിന് ശേഷം എന്റെ സ്ഥാനം എന്താണ്?
നിങ്ങളുടെ തലയിലെഴുത്ത്
വാഷിസുവിനേക്കാൾ വലുതും ചെറുതുമാണെന്ന് പറയാം.
എന്ത്?
എന്താ അതിനർത്ഥം?
ഒരു ദിവസം
നിന്റെ മകന്റെ ഭരണത്തിലാകും
ചിലന്തിവലക്കോട്ട.
ആ, അതാ കോട്ട.
അവസാനം ചിലന്തിവലയിൽ നിന്നും രക്ഷപ്പെട്ടു. വരൂ, പെട്ടെന്ന് പോകാം.
ഇല്ല, നിൽക്കൂ.
ഞാൻ ആകെ തളർന്നിരിക്കുന്നു. എന്റെ പടച്ചട്ടക്ക് വല്ലാത്ത ഭാരം അനുഭവപ്പെടുന്നു.
അതിൽ വിസ്മയമൊന്നുമില്ല.
ഇന്നലത്തെ യുദ്ധത്തിന് ശേഷം നമ്മളെ ചുമന്ന മൂന്ന് കുതിരകൾ തളർന്നുകഴിഞ്ഞു.
കുറച്ച് വിശ്രമിച്ചാലോ?
എനിക്ക് തലകറങ്ങുന്നു.
എനിക്ക് ഇപ്പൊ ആവശ്യം നീണ്ട ഒരു സുഖനിദ്ര മാത്രമാണ്.
ഇപ്പോഴേ സ്വപ്നലോകത്താണെന്ന് ഒരു തോന്നൽ.
ആ ആത്മാവുമായുള്ള കൂടിക്കാഴ്ച്ച
ഒരു സ്വപ്നമായിരിക്കാൻ സാധ്യതയുണ്ട്.
നമ്മുടെ ആഴത്തിലുള്ള ആഗ്രഹങ്ങളാണ് സ്വപ്നങ്ങളായി വെളിപ്പെടാറ് എന്നല്ലേ ചൊല്ല്.
സത്യത്തിൽ കീഴടക്കിയ ഒരു കോട്ടയുടെ അധിപൻ ആകുന്നത് ആരാണ് സ്വപ്നം കാണാത്തത്?
അപ്പൊ നിന്റെ മകൻ കോട്ടയുടെ പരമാധികാരിയാകുമെന്നാണല്ലോ തോന്നുന്നത്.
അല്ല, നീയല്ലേ കോട്ട ഭരിക്കാൻ പോകുന്നത്.
അതിനാദ്യം ഞാൻ വടക്കൻ സൈന്യപാളയത്തിന്റെ പ്രഭുവാകണമല്ലോ.
ഞാൻ ഒന്നാം കോട്ടയുടെ സേനാപതിയും.
- സന്തോഷ വാർത്ത. - സന്തോഷ വാർത്ത.
- എന്നാലും... - എന്നാലും...
- എന്താ? എന്താ നീ പറയാൻ വന്നത്? - ഇല്ല, നീയെന്താ പറയാൻ വന്നത്?
എന്നാലും ഇന്ന് രാത്രി,
ഞാൻ വടക്കൻ സൈന്യപാളയത്തിന്റെ പ്രഭുവാക്കപ്പെട്ടാലോ,
നീ ഒന്നാം കോട്ടയുടെ സേനാപതിയും...
പടക്കളത്തിൽ വിശ്രുത പോരാളി,
വാഷിസു തകേതോക്കി.
ഇന്നാൾ മുതൽ, നിങ്ങളാണ് വടക്കൻ സൈന്യപാളയത്തിന്റെ പ്രഭു.
മികി യോഷിയാക്കി.
താങ്കളുടെ സേവനവും അദ്ദേഹത്തിന്റേത് പോലെ വളരെ വിശിഷ്ടമായിരുന്നു.
ഇന്നത്തെ രാത്രി മുതൽ,
നമ്മുടെ ഒന്നാം കോട്ടയുടെ സേനാപതി.
എന്തു സമാധാനം.
ശരിക്കും ഇതുതന്നെയാണ് സ്വർഗ്ഗരാജ്യം.
കോട്ടയിലെ അസൗകര്യങ്ങളെ അപേക്ഷിച്ച് അത്യുത്തമം.
ജീവിതം എപ്പോഴും മെച്ചപ്പെടുത്താനാകും.
അവരെ സേവിക്കുന്ന നമ്മുടെ നല്ല യോഗം,
എങ്കിലും നമ്മുടെ പ്രഭുവും തമ്പുരാട്ടിയും തൃപ്തരായിരിക്കണം.
അങ്ങയുടെ മനസ്സ് തെളിഞ്ഞില്ലേ?
ഇല്ല.
ഞാൻ ഒരു പൈശാചികമായ സ്വപ്നം കണ്ടു.
ഒരു നീചാത്മാവിനാൽ ചതിക്കപ്പെട്ടു.
പക്ഷെ ഇപ്പൊ എന്റെ മനസ്സ് ചഞ്ചലമല്ല.
എന്ത് അസംബന്ധം, ചിലന്തിവലകോട്ടയുടെ അധിപൻ ആകാൻ ആഗ്രഹിക്കുന്നത്.
സ്വന്തം സ്വപ്നങ്ങളെ അസംബന്ധമെന്ന് വിളിക്കാതിരിക്കൂ.
വില്ല് കൈയ്യിലെടുക്കുന്ന ഓരോ പോരാളിയും കാണുന്ന സ്വപ്നമാണിത്.
ഇല്ല.
എനിക്ക് ഈ സ്ഥാനമാണ് അനുയോജ്യം.
ഈ സൈന്യപാളയത്തിൽ ഇരുന്ന് എന്റെ തമ്പുരാനെ ഞാൻ വിശ്വസ്തതയോടെ സേവിക്കും.
എന്റെ സ്ഥാനത്തിന് യോജിച്ച രീതിയിൽ ശാന്തി ആസ്വദിക്കും.
- അതുണ്ടാവില്ല. - എന്താ?
മികി യോഷിയാക്കി കാട്ടിലെ ആത്മാവിന്റെ പ്രവചനം
നമ്മുടെ തമ്പുരാന്റെ മുന്നിൽ ഉണർത്തിച്ചാൽ എന്ത് സംഭവിക്കും?
അങ്ങനെ സംഭവിച്ചാൽ, നമുക്ക് ഇവിടെ രക്ഷയില്ല.
ഉടൻ തന്നെ, തമ്പുരാൻ അദ്ദേഹത്തിന്റെ ആളുകളെ കൊണ്ട് ഈ കോട്ട വളയും,
കാരണം അദ്ദേഹത്തിന്റെ ആധിപത്യത്തിന് അങ്ങ് ഒരു ഭീഷണിയാണ്.
പ്രഭോ, അങ്ങയുടെ മുന്നിൽ രണ്ടുവഴികളാണ് ഉള്ളത്.
ഒന്നുകിൽ തമ്പുരാൻ അങ്ങയെ കൊല്ലുന്നതു വരെ ഇവിടെ ക്ഷമയോടെ കാത്തിരിക്കാം,
അല്ലെങ്കിൽ ആദ്യമേ അദ്ദേഹത്തെ വധിച്ച് ചിലന്തിവലക്കോട്ടയുടെ അധിപനാകാം.
തമ്പുരാനെ കൊല്ലുന്നത് രാജ്യദ്രോഹമാണ്.
ഈ തമ്പുരാൻ സ്വന്തം സ്ഥാനം
ഉറപ്പിച്ചത് അദ്ദേഹത്തിന്റെ മുന്ഗാമിയെ വധിച്ചിട്ടുതന്നെയല്ലേ?
അല്ല, അത് അദ്ദേഹത്തിന്റെ മുൻഗാമി അദ്ദേഹത്തെ സംശയത്തിന്റെ പുറത്ത് കൊല്ലാൻ ശ്രമിച്ചിട്ടാണ്.
തമ്പുരാന് എന്നെ വിശ്വാസമാണ്.
മറ്റെല്ലാവരേക്കാളും എന്നെ അദ്ദേഹം പരിപോഷിപ്പിക്കുന്നുണ്ട്.
അത് അങ്ങയുടെ മനസ്സിന്റെ ആഴങ്ങൾ കാണാത്തത് കൊണ്ടാണ്.
എന്റെ മനസ്സോ?
എന്റെ മനസ്സിൽ അങ്ങനെ ഒന്നുമില്ല.
അത് കള്ളമാണ്.
അസംബന്ധം.
ഞാൻ... ഈ വടക്കൻ സൈന്യപാളയത്തിലെ എന്റെ സ്ഥാനത്തിൽ അതീവ സംതൃപ്തനാണ്.
അത് സത്യമാണെങ്കിൽ തന്നെ,
മികി പോയി ആ പ്രവചനത്തിന്റെ കാര്യം പറഞ്ഞാൽ,
അദ്ദേഹത്തിന്റെ മനസ്സിൽ ആ വിശ്വാസം നിലനിൽക്കുമോ?
മികി...
മികി കുട്ടികാലം മുതലേ എന്റെ ഉറ്റ സുഹൃത്താണ്.
അവൻ എന്നെ ചതിക്കില്ല.
ഈ ലോകത്ത് സ്വയം മുന്നേറാൻ,
ആളുകൾ സ്വന്തം മക്കളെ കൊല്ലുന്നു, മക്കൾ അച്ഛനമ്മമാരെയും.
ഈ നശിച്ച കാലത്ത്, കൊല്ലപ്പെടാതിരിക്കാൻ കൊള്ളുക തന്നെ മാർഗം.
മികി ഇപ്പോഴേ ഇത് തമ്പുരാന്റെ ചെവിയിൽ ഉണർത്തിച്ചോ എന്നാണ് എന്റെ സംശയം.
എനിക്ക് ഈ ഭയത്തിൽ നിന്നും രക്ഷനേടാൻ ആവുന്നില്ല.
അസാജി. നിന്റെ സംശയങ്ങളെക്കുറിച്ച് ഇനി മിണ്ടരുത്.
പ്രഭോ!
വാർത്തയുണ്ട്. ചിലന്തിവലക്കോട്ടയിലെ 300 ഭടന്മാർ കാട്ടിൽ ഒളിച്ചിരിക്കുന്നു.
അവർ നിശബ്ദരായി അവിടെ തമ്പടിച്ചിരിക്കുകയാണ്.
പ്രഭോ!
വടക്കൻ സൈന്യപാളയത്തിന് ചുറ്റുമുള്ള കാട് നിറച്ചും ആയുധധാരികളായ ആളുകളാണ്,
എല്ലാം ചിലന്തിവലക്കോട്ടയിലെ ആളുകൾ.
പതാകയും ആയുധങ്ങളും താഴ്ത്തി, കുതിരകളെ ചാട്ടവാറിന് പകരം ചുള്ളിക്കമ്പുകളാൽ നിയന്ത്രിച്ച് കൊണ്ടിരിക്കുന്നു.
വടക്കൻ സൈന്യപാളയത്തിന്റെ സേനാപതി വാഷിസു അറിയുന്നതിനായി .
മഹാരാജാവ് തമ്പുരാൻ എഴുന്നള്ളുന്നു.
എന്താണ്?
പ്രഭോ, തമ്പുരാൻ എഴുന്നള്ളുന്നു.
എല്ലാവരും തയ്യാറാകൂ.
തയ്യാറാകൂ.
എല്ലാവരും അണിനിരക്കൂ.
വാഷിസു, അതിന്റെ ആവശ്യമില്ല.
തമ്പുരാൻ അജ്ഞാതനായി വേട്ടക്ക് ഇറങ്ങിയതാണ്.
ഔദ്യോഗിക ഉപചാരങ്ങളുടെ ആവശ്യമില്ല.
വേട്ട സഫലമായതിൽ എന്റെ അഭിനന്ദനങ്ങൾ.
ഇല്ല, വേട്ടയെല്ലാം വെറും വേഷംകെട്ടുമാത്രം
ശരിയായ ഉദ്ദേശം ഇനൂയിയെ ആക്രമിക്കാൻ തയ്യാറെടുക്കുക എന്നതാണ്.
ഇനൂയിയുടെ പെരുമാറ്റം അംഗീകരിക്കാനാവാത്തതാണ്.
ഇങ്ങനെ ഒരു ദിവസം വരുമെന്ന് അറിഞ്ഞുകൊണ്ടാണ്,
ഫ്യൂജിമാക്കിയുമായുള്ള അവന്റെ ഗൂഢാലോചന ഞാൻ കണ്ടില്ലെന്ന് നടിച്ചത്.
ഞാൻ പറയുന്നത് ശ്രദ്ധിച്ചു കേൾക്കൂ. ഇന്നുമുതൽ ഞാൻ ഇവിടെ വടക്കൻ സൈന്യപാളയത്തിൽ തമ്പടിച്ച്,
നമ്മുടെ അതിർത്തി ശക്തിപ്പെടുത്തി, ആക്രമിക്കാൻ തക്ക സമയം കാത്തിരിക്കും.
അതുവരെ ആരോടും ഒന്നും പറയരുത്.
- വാഷിസു. - അടിയൻ.
- മികി. - അടിയൻ.
നിങ്ങളുടെ ശൗര്യത്തിൽ തൃപ്തനായി ഞാൻ
നിങ്ങൾക്ക് സ്ഥാനക്കയറ്റം തരാൻ തീരുമാനിച്ചു.
വാഷിസു ഇനിയെന്റെ മുന്നണി പോരാളി, മികി, ചിലന്തിവലക്കോട്ട നിന്റെ സംരക്ഷണയിൽ.
- അടിയൻ. - അടിയൻ.
അസാജി.
ഇപ്പോഴെങ്കിലും നിന്റെ സംശയം നിറഞ്ഞ മനസ്സിന് ശാന്തി ലഭിച്ചിരിക്കുമല്ലോ.
തമ്പുരാൻ എന്നിൽ വിശ്വാസമർപ്പിച്ചിരിക്കുന്നു.
മികിയെ പഴി പറയുന്ന നിന്റെ മനസ്സിൽ ആ ദുഷ്ടാത്മാവ് കൂടിയിരിക്കുന്നു.
എനിക്ക് യോജിക്കാനാകില്ല.
ഇപ്പോഴും സംശയമോ. കേൾക്കൂ.
തമ്പുരാൻ മറ്റെല്ലാവരേക്കാളും എന്നെയാണ് വിശ്വസിക്കുന്നത്.
അതുകൊണ്ടാണ് അദ്ദേഹത്തിന്റെ മുന്നണിയുടെ സേനാപതി എന്ന അമൂല്യ സ്ഥാനം എനിക്ക് തന്നത്.
ഈ മുന്നണിയുടെ സേനാപതി
എല്ലാവശത്തുനിന്നും ശരവർഷം ഏറ്റുവാങ്ങേണ്ടിയിരിക്കുന്നു.
തമ്പുരാൻ അതിസമ്മർദ്ധനാണ്.
തേൻ വചനങ്ങളാൽ അങ്ങയുടെ കൈയ്യിൽ നിന്ന് വടക്കൻ സൈന്യപാളയം തട്ടിയെടുത്തു,
എന്നിട്ട് വിശ്വസ്തനായ മികിയെ
അപായത്തിൽ നിന്നും ദൂരെ ചിലന്തിവലക്കോട്ട കാക്കാൻ പറഞ്ഞയച്ചു,
അദ്ദേഹത്തിന് ഏറ്റവും വലിയ എതിരാളിയായ അങ്ങയെ അപകടത്തിലേക്കും.
ആ കോട്ടമതിലിന്റെ ഉയരങ്ങളിൽ നിന്ന്,
അങ്ങയുടെ അമിത വിശ്വാസത്താൽ വന്നുചേർന്ന മരണം കണ്ട് മികി ആർത്തുചിരിക്കും.
- ആരാണത്? - ഞങ്ങൾ പാളയത്തിലെ ജോലിക്കാരാ.
അവിടെയാണ് തമ്പുരാൻ പള്ളിയുറങ്ങുന്നത്.
ആരും അങ്ങോട്ട് പോകരുത്.
ഞങ്ങൾ അങ്ങോട്ട് പോവുകയല്ല.
താഴിട്ട പള്ളിയറ കാറ്റോട്ടത്തിനായി തുറന്നിടാൻ വന്നതാ.
താഴിട്ട പള്ളിയറയോ?
മുൻപത്തെ പ്രഭു ഫ്യൂജിമാക്കി സ്വന്തം ജീവൻ ത്യജിച്ച മുറി.
എത്ര കഴുകിയാലും ആ മുറിയിലെ രക്തക്കറ മായില്ല,
അതുകൊണ്ട് ആ മുറി താഴിട്ട് പൂട്ടിയിരിക്കുകയാണ്.
പിന്നെ എന്തിനീ രാത്രിയിൽ അത് തുറക്കണം?
തമ്പുരാൻ ഞങ്ങളുടെ പ്രഭുവിന്റെ മുറിയിലാണ് പള്ളിയുറങ്ങുന്നത്,
അതിനാൽ പ്രഭുവിന് ഇവിടെ ഉറങ്ങേണ്ടിവരും.
നിങ്ങളുടെ സേവനത്തിന് നന്ദി. നിങ്ങൾക്ക് പോകാം.
അസാമാന്യം.
യുദ്ധത്തിൽ മരണപ്പെട്ടവരുടെ ഇടയിലൂടെ അന്തമില്ലാതെ സഞ്ചരിച്ചിട്ടുണ്ട്,
എന്നാലും ഇപ്പോഴും രക്തക്കറ കണ്ടാൽ എന്റെ ഉള്ള് കിടുങ്ങും.
ഇതൊരു പട്ടിയുടെ രക്തമാണ്.
കുൽസിതനായ ഒരു വഞ്ചകന്റെ രക്തം
സ്വന്തം തന്ത്രങ്ങളൊക്കെ തകർന്നപ്പോൾ,
തമ്പുരാനോട് ജീവനുവേണ്ടി യാചിച്ച ഒരു ഭീരുവിന്റെ രക്തം.
നാശം, പക്ഷികളുടെ കരച്ചിൽ പോലും ദുശ്ശകുനമായി തോന്നുന്നല്ലോ.
അങ്ങ് എന്റെ അഗാധമായ സംശയത്തെ കുറ്റപ്പെടുത്തുന്നു.
എന്നാലും എന്റെ ആശങ്കാകുലമായ മനസ്സ്
ആ ആത്മാവിന്റെ പ്രവചനത്തിനെ വിശ്വസിക്കുന്നു.
കണ്ണുതുറന്ന് ചുറ്റും നോക്കൂ.
ആ പ്രവചനത്തിലെ ഓരോ സംഭവങ്ങളും നടന്നുകൊണ്ടേ ഇരിക്കുന്നു
അങ്ങയുടെ ഒരുതരത്തിലുള്ള ഇടപെടലും ഇല്ലാതെ.
ഇപ്പോഴും അങ്ങേക്ക് മനസ്സിലാകുന്നില്ലേ?
തമ്പുരാന്റെ ജീവൻ അങ്ങയുടെ കൈയിലേക്ക് വീണിരിക്കുന്നു.
ഈ രാത്രി ഉപയോഗിച്ചില്ലെങ്കിൽ, ഇതുപോലൊരു അവസരം ഇനി കിട്ടിയെന്ന് വരില്ല.
എന്നാലും...
ഞാൻ ഈ രാജ്യദ്രോഹത്തെ എങ്ങനെ ന്യായീകരിക്കും?
എന്ത് സംഭവിച്ചാലും, അദ്ദേഹത്തിന്റെ ആളുകൾ എനിക്കുനേരെ തിരിയും.
തമ്പുരാന് അങ്ങയെ വിശ്വാസമാണെന്ന് പറയുന്നുണ്ടെങ്കിലും,
അദ്ദേഹത്തിന്റെ പാറാവുകാരായി നോറിയാസുവിന്റെ ആളുകളെയാണ് നിർത്തിയിരിക്കുന്നത്. ഇത് നമ്മുടെ ഭാഗ്യമാണ്.
നമുക്ക് അവരുടെ ദാഹം ശമിപ്പിക്കാൻ മയക്കുമരുന്ന് കലർത്തിയ സാകെ കൊടുക്കാം.
പാറാവുകാർ ഉറങ്ങിയാൽ, അങ്ങ് തമ്പുരാനേ വധിക്കണം,
എന്നിട്ട് അദ്ദേത്തിന്റെ ആളുകളുടെ മുന്നിൽ നോറിയാസുവിനെ കൊലയാളിയായി ചിത്രീകരിക്കണം.
ആ പക്ഷിയുടെ കരച്ചിലിൽ എന്താണ് കേൾക്കുന്നത്?
"ലോകം തന്നെ പണയം വെച്ച് ചൂതാടാൻ തയ്യാറാണോ?"
എനിക്ക് അങ്ങനെയാണ് കേട്ടത്.
തൃഷ്ണയാണ് പുരുഷലക്ഷണം.
ചിലന്തിവലക്കോട്ടയെന്ന ശക്തികേന്ദ്രത്തിൽ നിന്ന്,
ലോകം തന്നെ ആഗ്രഹിക്കാവുന്നതാണ്. ഈ കരച്ചിൽ സ്വർഗത്തിൽ നിന്നുള്ള വിളിയാണ്.
ആരാണത്?
ഉറങ്ങാൻ പള്ളിയറ തയ്യാറായി.
വളരെ നല്ലത്.
നിങ്ങൾ പോരുമ്പോൾ രാജഭടന്മാർ എന്തുചെയ്യുകയായിരുന്നു?
കുന്തം പിടിച്ച് ഉറക്കമിളച്ച് പാറാവുനിൽക്കുന്നു.
തീർച്ചയായും.
എങ്കിൽ അവർക്ക് കുറച്ചു സാകെ കൊടുക്കാം.
അക്രമികൾ! അക്രമികൾ!
ആയുധമെടുക്കൂ!
വലിയ തമ്പുരാന്റെ ജീവന് ആപത്ത്.
വഞ്ചകൻ.
- എന്നെവിടൂ. - കോപം അടക്കൂ.
ആദ്യം നമ്മുടെ കോട്ടയിലേക്ക് തിരിച്ചു പോകാം, രാജകുമാരാ.
എന്നെവിടൂ.
ഉറപ്പായും ഇത് വാഷിസുവിന്റെ പണിയാണ്.
ഇപ്പോൾ പലായനം ചെയ്‌താൽ നമ്മളെ വഞ്ചകരായി മുദ്രകുത്തും.
ഞാൻ പറയുന്നത് കേൾക്കൂ.
മരിച്ചവർക്ക് ഒരിക്കലും നീതി ലഭിക്കാറില്ല.
എന്നെ വിടൂ. ഞാൻ പോകട്ടെ.
ഈ കിങ്കരന്മാരെയൊന്നും കാര്യമാക്കണ്ട. നോറിയാസു ആണ് നമ്മുടെ ശത്രു.
- നോറിയാസു എവിടെ? - കൈയ്യിൽ കിട്ടേണ്ടതായിരുന്നു.
അപ്പൊ അയാൾ രക്ഷപെട്ടു, അല്ലെ.
അയാൾ രാജകുമാരന്റെ കൂടെ കോട്ടയിലേക്ക് പലായനം ചെയ്തു.
എന്ത്, രാജകുമാരനേയും കൊണ്ട് കോട്ടയിലേക്ക് പോയോ?
ദൈവമേ. ചിലന്തിവലക്കോട്ട മികിയുടെ നിയന്ത്രണത്തിലാണ്.
അയാൾ ഇവരെ രണ്ടുപേരെയും അകത്തു കയറ്റിയാൽ ...
ആ രണ്ടുവഞ്ചകരെ അകത്തുകയറ്റുന്നത് വലിയ തമ്പുരാന്റെ ആത്മാവിന് കുറച്ചിലാണ്.
മുന്നോട്ട്.
അവരെ പിടിക്കൂ.
അമ്പെയ്യാൻ തയ്യാറാകൂ.
നാശം.
മികി പ്രഭുവിന് ദൂതുണ്ട്.
ഇനൂയിയെ ആക്രമിക്കാൻ തയ്യാറെടുക്കുന്ന വേളയിൽ, സൈന്യപാളയത്തിൽ വെച്ച് വലിയ തമ്പുരാൻ,
വാഷിസുവിന്റെ ചതിയാൽ ദാരുണമായി കൊല്ലപ്പെട്ടു.
നോറിയാസുവായ ഞാൻ, രാജകുമാരന്റെയും കൊണ്ട്
ഈ കോട്ടയിലേക്ക് രക്ഷപ്പെട്ടു വന്നു.
പെട്ടെന്ന് വാതിൽ തുറക്കൂ.
വാതിൽ തുറക്കൂ!
മികി പ്രഭോ.
വാഷിസു പുറകെ വരുന്നുണ്ട്.
വാതിൽ തുറക്കൂ.
മികി, എന്ത് ധിക്കാരമാണിത്?
രാജകുമാരാ.
അവരെ ആക്രമിക്കാം പ്രഭോ.
വേണ്ട.
അവരെ പിറകെ പോയി ആക്രമിക്കാം പ്രഭോ.
വേണ്ട, നിൽക്കൂ.
മികിയുടെ ഉദ്ദേശം എന്താണെന്ന് അറിയാതെ നമ്മൾ നീങ്ങിക്കൂടാ.
തമ്പുരാൻ പോയ സ്ഥിതിക്ക്,
മികി സിംഹാസനം കൈക്കലാക്കാൻ പദ്ധതിയിടും,
പിന്നെ മികി തന്നെയാവും നമ്മുടെ അടുത്ത ശത്രു.
പ്രഭോ.
അങ്ങയുടെ പത്നിയുടെ സന്ദേശം.
എന്താണത്?
മികി വാതിൽ തുറക്കാൻ വിസമ്മതിച്ചാൽ,
തമ്പുരാന്റെ ശവപ്പെട്ടിക്ക് അകമ്പടിയായി കോട്ടവാതിലിനടുത്തേക്ക് പോകൂ.
അതുശരി.
വാതിൽ തുറക്കൂ.
തമ്പുരാൻ തിരിച്ചെത്തിയിരിക്കുന്നു.
വാതിൽ തുറക്കൂ.
വാഷിസു തമ്പുരാന്റെ തിരുശേഷിപ്പുമായി അകത്തോട്ട് വരികയാണ്.
അപ്പൊ വലിയ തമ്പുരാട്ടിയോ?
അവർ ആത്മഹത്യ ചെയ്തു.
ഈ കോട്ട ശത്രുവിന്റെ കൈയ്യിൽ അകപ്പെടുന്നത് കാണാൻ വയ്യെന്ന് പറഞ്ഞു.
ചിലന്തിവലക്കാട്ടിലെ ആ ദുഷ്ടാത്മാവ് പ്രവചിച്ചത് ഇപ്പോൾ സത്യമായി.
വലിയ തമ്പുരാൻ പോയ സ്ഥിതിക്ക്, ഇനൂയി ഈ കോട്ട ആക്രമിക്കാൻ ശ്രമിക്കും.
അവർ വലിയ സൈന്യത്തോടെയാവും വരിക.
ഈ കോട്ടയെ പ്രതിരോധിക്കാൻ അങ്ങേക്ക് മാത്രമേ കഴിയൂ.
രാജസഭക്ക് മുന്നിൽ ഞാൻ ഈ കാര്യം അവതരിപ്പിക്കാം.
ഇതിനെക്കുറിച്ച് നമുക്ക് വിശദമായി സംസാരിക്കാം.
സൈന്യപാളയം എവിടെയാണ്?
ആ മലകളുടെ താഴ്‌വരയിൽ, കണ്ടോ?
ഇത്രയും ഉയരത്തിൽ നിന്ന് നോക്കുമ്പോൾ വളരെ ചെറുതായി തോന്നുന്നു.
ജീവിതം എപ്പോഴും മെച്ചപ്പെടുത്താൻ പറ്റും. നല്ല ഭാഗ്യം തന്നെ ഇത്.
ഒരു അനന്തരാവകാശി ഉണ്ടായിരുന്നെങ്കിൽ ഈ വീടിന് കുറച്ചുകൂടെ സന്തോഷം ഉണ്ടായേനെ.
അപ്പൊൾ മികിയുടെ മകനെ ഈ സിംഹാസനത്തിന്റെ
അനന്തിരാവകാശിയാക്കുന്ന മൂഢതയിൽ നിന്നും പിന്മാറിലല്ലേ?
രാജസഭയ്‌ക്ക് മുന്നിൽ,
അവൻ എന്റെ കിരീടധാരണത്തിന് വേണ്ടി തീവ്രമായി സംസാരിച്ചു.
ഈ പദവി അവന്റെ മാറാത്ത സുഹൃത്ബന്ധത്തിന്റെ അടയാളമാണ്.
അവന്റെ വിശ്വസ്തതക്ക് പകരം നൽകിയേ പറ്റൂ.
അതിനോട് എനിക്ക് യോജിക്കാനാവില്ല.
മികി അങ്ങയെ പിന്താങ്ങിയത് സുഹൃത്ബന്ധത്തിന്റെ പുറത്തൊന്നുമല്ല.
ഇത് അങ്ങേക്കും അറിയാവുന്ന കാര്യമാണ്.
അതിനെകുറിച്ച് മിണ്ടരുത്.
മികി ധീരനാണ്.
വളരെ വിവേകമുള്ള യുദ്ധതന്ത്രജ്ഞനാണ്.
ശത്രുവെന്ന നിലയിൽ ഭീതിയുണ്ടാക്കാൻ പോന്നതാണ്, പക്ഷെ മിത്രമെന്ന നിലയിൽ വളരെ മികച്ചതും.
അയാളുടെ മകനെ അനന്തരാവകാശിയാക്കിയാൽ,
അയാൾ എനിക്കുവേണ്ടി എന്തും ചെയ്യാൻ തയ്യാറാകും.
ശ്രദ്ധിച്ചു കേട്ടോ.
ഇന്നത്തെ വിരുന്നിൽ എന്റെ അനന്തരാവകാശിയെ പ്രഖ്യാപിക്കും.
മികിയെയും മകനെയും നന്നായി പരിചരിക്കണം.
ഞാൻ ഈ കൈകളിൽ രക്തക്കറയാക്കിയത്
മികി പ്രഭുവിന്റെ മകന് വേണ്ടിയല്ല.
എന്റെ ഭരണം ഒരു തലമുറയ്ക്കല്ലേ ഉള്ളൂ.
അതുകഴിഞ്ഞാൽ, മികിയുടെ മകനാണ് അവകാശം.
കാട്ടിലെ പ്രവചനത്തിൽ വിശ്വാസമുണ്ടെങ്കിൽ,
നമുക്ക് അത്രയേ ആഗ്രഹിക്കാനാകൂ. - അങ്ങനെ വിശ്വസിക്കാൻ എനിക്ക് പറ്റില്ല.
എന്തുതന്നെയായാലും, നമുക്ക് കുഞ്ഞുങ്ങളില്ലല്ലോ.
എന്നെങ്കിലും ഒരു നാൾ, അനന്തരാവകാശിയെ പ്രഖ്യാപിച്ചല്ലേ പറ്റൂ.
ഞാൻ...
ഗർഭിണിയാണ്.
ഗർഭിണിയോ?
അതെ.
വിഡ്ഢി.
എന്താണിത്?
അങ്ങയുടെ വിശ്വസ്തനായ കുതിര ഇന്ന് ഭ്രാന്ത് പിടിച്ചപോലെ പെരുമാറുന്നു.
കടിഞാണൊക്കെ പൊട്ടിച്ച്
ഓടിക്കളഞ്ഞു.
പിതാശ്രീ, ഇത് ദുശ്ശകുനമാണ്. നമ്മൾ കോട്ടയിലേക്ക് പോയിക്കൂടാ.
അസംബന്ധം.
ഇന്നത്തെ വിരുന്നിൽ വിശിഷ്ടതിഥികളാണ് നമ്മൾ. പോയേ പറ്റൂ.
പിതാശ്രീ.
ഞാൻ നേരത്തെ പറഞ്ഞപോലെ,
ഈ ആദരവിനൊക്കെ നന്ദിയുണ്ട് ...
എന്തെങ്കിലും പരാതിയുണ്ടോ?
ഇല്ല, പരാതിയൊന്നുമില്ല.
എന്നാലും ഒരു ദുരാത്മാവിന്റെ പ്രവചനങ്ങൾ
വിശ്വസിക്കാൻ എനിക്കാവില്ല. വിഡ്ഢിത്തം.
വിഡ്ഢിത്തമോ?
ഞാൻ എന്റെ കണ്ണുകൾ കൊണ്ട് കണ്ടതാണ്.
വാഷിസുവിനെക്കുറിച്ചുള്ള പ്രവചനങ്ങളൊക്കെ സംഭവിച്ചു.
എന്നെസംബന്ധിച്ച്, ഇന്നുരാത്രി -
ഇത്തരം യുക്തിയിൽ നിന്നുതന്നെ മനസ്സിലാവുന്നുണ്ട്, അങ്ങ് വശീകരിക്കപ്പെട്ടിരിക്കുകയാണെന്ന്.
ആ ദുരാത്മാവ് അതിന്റെ പ്രവചനങ്ങളെ സത്യമാക്കാൻ അങ്ങയെ വശീകരിച്ചു,
എന്നിട്ടിപ്പോ ആ പ്രവചനങ്ങൾ സത്യമാണെന്ന് അങ്ങ് വിശ്വസിക്കുന്നു. ഇത് ബുദ്ധിയാണോ?
എങ്കിൽ നീ വിശ്വസിക്കേണ്ട.
എന്തായാലും,
നിന്നെ അനന്തരാവകാശിയാക്കാനുള്ള വാഷിസുവിന്റെ തീരുമാനം പ്രവചനമോ കൺകെട്ടോ അല്ല.
ശ്രദ്ധിച്ചു കേൾക്ക്.
നിനക്ക് ആ കോട്ടയുടെ പ്രഭുവാകാം,
ചോരപ്പുഴയൊഴുക്കാതെ, ആളുകളെ കൊന്നൊടുക്കാതെ.
ഈ കുതിരക്ക് എന്തുപറ്റി? എന്റെ മുറിവുകൾ കണ്ടോ.
വിരുന്നിന് പോകാൻ പറ്റാതായി.
കോട്ടയിലെ ഒന്നാംതരം സാകെ കുടിക്കാനുള്ള അവസരം നഷ്ടമായി.
അവൻ തിരിച്ചെത്തി.
ഈ മികി പ്രഭു എവിടെയാ?
തമ്പുരാനും വിഷമത്തിലാണ്.
ഇത്തരം അഹമ്മതി മികി കാണിക്കാറില്ല.
ഹോ, ക്രൂര ദൈവങ്ങളെ കേൾക്കുവിൻ ഈ കഥ
ഐതീഹ്യങ്ങളിലെല്ലാം പറഞ്ഞതാണീക്കഥ
യോദ്ധാവാം ചികാട്ടയുടെ ക്രൂരനാം ഭ്രിത്യൻമാർ
അവനുടെ വഞ്ചനക്കെല്ലാം കൂട്ടായിനിന്നു
അവനെയാ ക്രൂര കിങ്കരർ വഞ്ചിച്ചു കൊന്നപ്പോൾ
ആ രാജവഞ്ചനയിൻ പാപം
അവരുടെ അന്ത്യമായ്
അങ്ങനെ തീർന്നൊരാ...
മതി! നിർത്ത് നിന്റെ ആട്ടവും പാട്ടും.
അടിയൻ.
നാശം, മികി.
ഇത്രക്ക് ധിക്കാരമോ.
ഇറങ്ങിപ്പോ ഇവിടുന്ന്.
തമ്പുരാനേ.
ശാന്തരായാലും.
മദ്യം കുറച്ച് കൂടിപ്പോയി.
ഇപ്പൊ ഒരുപാട് മദ്യം കുടിച്ചാൽ അദ്ദേഹം ഇങ്ങനെയാ.
അദ്ദേഹത്തിന്റെ മുൻഗാമിയുടെ ക്രൂരമായ അന്ത്യം അദ്ദേഹത്തെ വല്ലാതെ തളർത്തിയിരുന്നു.
ഞാൻ ഒരുപാട് മദ്യപിച്ചു.
എന്തുപറ്റി?
നിങ്ങളൊന്നും കഴിക്കുന്നില്ലേ?
നമുക്ക് ആഘോഷിക്കാം.
മികിയുടെ താമസത്തിന് എന്താവും കാരണം?
ഇനൂയിയുടെ ചാരന്മാർ എല്ലായിടത്തുമുണ്ടെന്നാണ് സംസാരം.
അദ്ദേഹത്തിന് ഒന്നും സംഭവിക്കാതിരിക്കട്ടെ എന്ന് പ്രാർത്ഥിക്കാം.
ദേ അവൻ വീണ്ടും.
എന്നോട് അത്രക്ക് വെറുപ്പുണ്ടെങ്കിൽ വാളെടുത്ത് പോരിന് വാ.
നിന്നെ ഞാൻ വീണ്ടും കൊല്ലും.
തമ്പുരാനേ.
ഇതൊന്നും കാര്യമാക്കണ്ട.
മദ്യത്തിന്റെ കെട്ടിറങ്ങുമ്പോൾ ഈ സംഭ്രമവും മാറും.
വിരുന്നിന് വന്ന തടസ്സത്തിന് ക്ഷമ ചോദിക്കുന്നു.
ഇന്നത്തേക്ക് എല്ലാവരും പിരിഞ്ഞു പോകൂ.
പോ ഇവിടുന്ന്!
ഗംഭീരം.
വലിയ തമ്പുരാൻ, ലോകം കീഴടക്കാനുള്ള ആഗ്രഹവും,
ഭൂതപ്രേതാതികളെ ഭയവും.
ആരാണത്?
മികിപ്രഭുവിന്റെ കഥ കഴിച്ചു...
മതി!
നിങ്ങൾക്ക് പോകാം.
എന്റെ തമ്പുരാനേ.
പ്രധാനപ്പെട്ട ഒരു ചോദ്യം ബാക്കിയുണ്ട്.
അവന്റെ മകനെന്ത് സംഭവിച്ചു?
പരിക്കേൽപ്പിച്ചു, പക്ഷെ കുതിരപ്പുറത്ത് തൂങ്ങിക്കിടന്ന് രക്ഷപ്പെട്ടു.
എന്ത്? രക്ഷപ്പെട്ടെന്നോ?
എന്റെ തെറ്റാണ് തമ്പുരാനേ.
എന്തൊരു കാറ്റാണ് അടിക്കുന്നത്.
കോട്ടയുടെ അടിത്തറവരെ ഇളക്കുമെന്ന് തോന്നുന്നല്ലോ.
ഈ അടിത്തറ
കാറ്റൊന്നുമില്ലാതെ തന്നെ ഇളകുന്നുണ്ട്.
പണ്ട് ദിവസവും രാജസഭയിൽ വരാറുള്ള,
സേനാപതിമാരും കൊട്ടകളിലെ മേധാവികളും ഇങ്ങോട്ട് വരുന്നതേയില്ല.
അതിന്റെ പാട്ടിന് വിടുന്നതാ നല്ലത്.
തമ്പുരാന്റെ സംശയത്തിന് പാത്രമായ,
രണ്ടു സേനാപതിമാർക്ക് ആത്മഹത്യ ചെയ്യേണ്ടിവന്നു.
ഇനൂയിയുടെ ചാരന്മാരാണ് മികിയെ കൊന്നതെന്ന് വിശ്വസിക്കാൻ ബുദ്ധിമുട്ടുണ്ട്.
ഞാൻ കേട്ടത്
മികിയുടെ മകൻ ഇനൂയിയുടെ പക്കൽ അഭയം തേടിയെന്നാണ്.
സ്വന്തവും അച്ഛന്റെ ഘാതകനെ കൂടെ ഒരു വിഡ്ഢി മാത്രമേ ചേരൂ.
അവര് പറയുന്നത് നോറിയാസുവും മുൻപത്തെ രാജകുമാരനും
ഇനൂയിയുടെ കൂടെ ചേർന്നെന്നാണ്.
ഇതൊക്കെ എവിടെ ചെന്ന് അവസാനിക്കും?
എന്തായാലും ഈ കോട്ടയുടെ അജയ്യതയെ വിശ്വസിച്ച് ഇരിക്കാൻ പറ്റില്ല.
കോട്ടഗോപുരത്തിലെ ഒരു കാവൽക്കാരൻ പറയുന്നത് കേട്ടു
ഒരു കൂട്ടം എലികൾ കോട്ടയിൽ നിന്നും പലായനം ചെയ്യുന്നത് അയാൾ കണ്ടുവത്രെ.
എല്ലാവരും പറയാറില്ലേ,
"കത്തിയെരിയാൻ പോകുന്ന വീട്ടിൽ നിന്നും എലികൾ പലായനം ചെയ്യുമെന്ന്."
അവൾക്ക് എങ്ങനെയുണ്ട്?
എന്റെ ഭാര്യ,
അവൾക്ക് എങ്ങനെയുണ്ട്?
പറ.
എന്താ ഒന്നും പറയാത്തത്?
പറയാൻ ഒന്നുമില്ല തമ്പ്രാൻ.
അങ്ങയുടെ ഭാര്യ പ്രസവിച്ചു. ചാപിള്ളയാണ്.
ചാപിള്ളയോ?
വയറ്റിനകത്തുവെച്ച് തന്നെ കുറച്ച് ദിവസങ്ങൾക്ക് മുൻപേ മരിച്ചു,
അതിനാൽ അവരുടെ സ്ഥിതിയും മോശമാണ്.
തമ്പുരാനേ!
തമ്പുരാനേ.
വിഡ്ഢി!
വിഡ്ഢി.
തമ്പുരാനേ!
തമ്പുരാനേ.
ഒന്നാം കോട്ടയിൽ നിന്നും ദൂതൻ വന്നിരിക്കുന്നു.
എന്ത്?
എന്താണ് വാർത്ത?
ഇനൂയിയുടെ ആളുകൾ നമ്മുടെ അതിർത്തിയിലൂടെ ഇരച്ചുകയറി, ഒന്നാം കോട്ട പിടിച്ചെടുത്തു.
നോറിയാസുവാണ് മുൻനിരയിൽ, രാജകുമാരന്റെ അച്ഛന്റെ മരണത്തിന് പകരം വാങ്ങാൻ തുനിഞ്ഞിറങ്ങിയതാണ്.
രണ്ടാം കോട്ട വളഞ്ഞിരിക്കുന്നു.
മികിയുടെ മകനാണ് അവരെ നയിക്കുന്നത്.
ഒന്നാമത്തെയും രണ്ടാമത്തെയും കോട്ടകൾ നഷ്ട്ടപെട്ടു,
നമ്മുടെ ശത്രുക്കൾ ഒന്നിച്ചു ചേർന്ന്
മൂന്നാം കോട്ട ലക്ഷ്യമാക്കി മുന്നേറുകയാണ്.
ഭീരുക്കൾ.
ഞാൻ സഭ വിളിച്ചുചേർത്തിട്ട് രണ്ടു മണിക്കൂർ ആയി. ഈ ആക്രമണത്തിനെ എങ്ങനെ നേരിടും?
മതി നിങ്ങളുടെ സഹായം.
പ്രതിസന്ധിക്ക് മുന്നിൽ വിറയ്ക്കുന്ന ഭീരുക്കളുടെ ഉപദേശം എനിക്കെന്തിന്?
എന്റെ കുതിരയെ കൊണ്ടുവരൂ. എന്റെ കുതിര.
പ്രത്യക്ഷയാകൂ.
ദുഷ്ടാത്മാവേ.
പ്രത്യക്ഷയാകൂ, ദുഷ്ടാത്മാവേ.
പ്രത്യക്ഷയാകൂ.
എനിക്കറിയണം.
ഇതാരാ വന്നിരിക്കുന്നത്?
ചിലന്തിവലകോട്ടയിലെ വലിയ തമ്പുരാൻ അല്ലെ?
നാശം. ഞാൻ ചോദിക്കുന്നതിന് ഉത്തരം പറ.
മികിയുടെ മകൻ ചിലന്തിവലകോട്ടയുടെ പ്രഭുവാകുമെന്നത് സത്യമാണോ?
അപ്പോൾ,
നിന്റെ സഞ്ചാരത്തിന്റെ അവസാനമായിരിക്കുന്നല്ലോ.
വളരെ നന്നായിത്തന്നെ മുന്നേറിയിരിക്കുന്നു.
നാശം. ചോദിച്ചതിന് ഉത്തരം താ.
നിനക്ക് ശക്തിയുണ്ടെങ്കിൽ, എന്റെ യുദ്ധത്തിന്റെ ഫലമെന്താണെന്ന് പറ.
നിനക്ക് സമാധാനിക്കാം.
ചിലന്തിവലകാട്ടിലെ മരങ്ങൾ തന്നെ
ചിലന്തിവലകോട്ടക്കെതിരെ തിരിയാത്തിടത്തോളം കാലം,
നിനക്ക് യുദ്ധത്തിൽ തോൽവിയുണ്ടാകില്ല.
മരങ്ങൾ ആക്രമിക്കുകയോ?
അത് അസാധ്യമാണ്.
അതിന്റെയര്ഥം, ഞാൻ യുദ്ധത്തിൽ പരാജയപ്പെടില്ല എന്നല്ലേ?
രക്തത്തിന്റെ പാത തിരഞ്ഞെടുത്താൽ,
നീ പൈശാചികതയുടെ കൊടുമുടി കയറും നീ.
നോറിയാസു, രാജകുമാരൻ, മികിയുടെ മകൻ,
എല്ലാത്തിനേം കൊല്ലും ഞാൻ.
ശവങ്ങളാൽ കൊടുമുടി തീർക്കുകയാണെങ്കിൽ,
പറ്റാവുന്നത്രയും ഉയരത്തിൽ തീർക്കുക.
ഈ വിളറിയ അസ്ഥികൾക്ക് മുകളിൽ ഞാൻ ശവങ്ങളാൽ കൊടുമുടി തീർക്കും.
ചോരയൊഴുക്കാനാണ് ഉദ്ദേശമെങ്കിൽ,
ചോരപ്പുഴ തന്നെ ആവട്ടെ, അല്ല, ചോരക്കടൽ തന്നെയാവട്ടെ.
ചോരയാൽ ഞാൻ ഈ കാടുമുഴുവൻ ചുവപ്പിക്കും.
വാ, നോറിയാസു.
നീ വേണമെങ്കിൽ ഇനൂയിയുമായി,
രാജകുമാരനുമായി, മികിയുടെ മകനുമായി എല്ലാം സംഘ്യം ഉണ്ടാക്കിക്കോ.
വേണമെങ്കിൽ ഒന്നാം കോട്ടയും രണ്ടാം കോട്ടയുമൊക്കെ ചേർത്തോ.
ആയിരങ്ങൾ, പതിനായിരങ്ങൾ.
നിനക്കവുന്നത്രയും ആളുകളെ കൊണ്ട് ചിലന്തിവലക്കോട്ട ആക്രമിച്ചോ!
ശ്രദ്ധിച്ചുകേൾക്കുക.
ചിലന്തിവലക്കാട്
പല വഴികൾ നിറഞ്ഞ ഒരു വലയാണ്.
ഈ വഴികളാൽ പറ്റിക്കപ്പെടരുത്.
വഴി തെറ്റാതെ ശ്രദ്ധിക്കണം.
കാട്ടിനകത്ത് കയറിയാൽ, മരങ്ങൾക്കിടയിലൂടെ നേരെ മുന്നേറുക,
നേരെ മാത്രം.
എന്ത്? കാട്ടിനകത്ത് ഒളിച്ചിരുന്ന എന്റെ ആളുകൾ പിൻവാങ്ങിയെന്നോ?
ഭീരുക്കൾ.
കാത്തിരുന്നവരെല്ലാം
ഒരമ്പുപോലും നേരിടാതെ പിൻവാങ്ങിയെന്നോ?
നമ്മുടെ ശത്രു നോറിയാസുവിന് ഈ കാട് സുപരിചിതമാണ്. അദ്ദേഹത്തെ അതിനകത്ത് കുടുക്കാൻ ആകില്ല.
ഞാൻ കുറച്ച് അശ്രദ്ധ കാണിച്ചു...
എല്ലാവരും
ശ്രദ്ധിച്ചു കേട്ടോളൂ.
യുദ്ധത്തിൽ, അവസാനത്തെ വിജയിക്കുള്ളതാണ് എല്ലാം.
ചെറിയ പോരാട്ടങ്ങൾക്ക് ഒരർത്ഥവുമില്ല.
എല്ലാവരും ആത്മവിശ്വാസത്തോടെ ഇരിക്കൂ.
വാഷിസു എന്ന ഞാൻ നിങ്ങളുടെ വിശ്വാസം ആവശ്യപ്പെടുന്നു.
ഒരുകാരണവശാലും എനിക്ക് യുദ്ധത്തിൽ പരാജയമുണ്ടാകില്ല.
വിശ്വാസം വരുന്നില്ലെങ്കിൽ എന്തുകൊണ്ടാണെന്ന് ഞാൻ പറഞ്ഞുതരാം.
ഇത് ഞാൻ ഒന്നാം കോട്ടയുടെ സേനാപതിയായിരുന്ന സമയത്ത് സംഭവിച്ചതാണ്.
ഫ്യൂജിമാക്കിയുടെ കലാപത്തിന് ശേഷം ഈ കോട്ടയിലേക്ക് വരുന്ന വഴിയിൽ,
ഞാൻ ചിലന്തിവലക്കാട്ടിൽ ഒരു ദുഷ്ടാത്മാവിനെ കാണാൻ ഇടയായി.
അത് പ്രവചിച്ചത് പ്രകാരം,
അന്ന് വൈകീട്ട് തന്നെ ഞാൻ വടക്കൻ സൈന്യപാളയത്തിന്റെ പ്രഭുവും,
പിന്നീട് ഈ കോട്ടയുടെ തമ്പുരാനും ആകുമെന്ന്.
കാണൂ എന്റെ വിധി.
ആ പ്രവചനം സത്യമായിരുന്നു.
പിന്നെ, ഇന്ന്.
ഞാൻ കുതിരപ്പുറത്തേറി കാട്ടിലേക്ക് പോയി
ആ ആത്മാവിനോട് എന്റെ ഭാവി എന്താണെന്ന് അന്വേഷിച്ചു.
ആഹ്ലാദിപ്പിൻ.
സ്വർഗം ഇറങ്ങിവന്നാലും ഭൂമി പിളർന്നാലും, ആർക്കും എന്നെ തോൽപ്പിക്കാനാകില്ല.
ആ ആത്മാവ് പറഞ്ഞത്,
കാട്ടിലെ മരങ്ങൾ ഇളകിവന്ന് കോട്ടയെ ആക്രമിക്കാത്തിടത്തോളം,
എനിക്ക് യുദ്ധത്തിൽ പരാജയം ഉണ്ടാവില്ല.
പറയൂ.
മരങ്ങൾക്ക് ആക്രമിക്കാൻ പറ്റുമോ?
എന്റെ വിധിയിൽ വിശ്വാസമുള്ളവർ,
കുന്തം ഉയർത്തൂ.
ഒന്നും കാണുന്നില്ല.
അതേയ്.
ഈ ഇരുട്ടത്ത് ഒരു തീപ്പന്തം പോലും കത്തിക്കാതെ ഇവർ എന്ത് പദ്ധതിയാവും ഇടുന്നത്?
എന്തുചെയ്യാൻ പറ്റും?
ആക്രമണം ഉപേക്ഷിച്ച് പ്രതിരോധത്തിന് തയ്യാറെടുക്കുകയാകും.
പ്രബലനായ നോറിയാസുവിനു പോലും
ഈ അസാമാന്യമായ കോട്ടയെ തകർക്കാൻ കഴിവില്ല.
അക്രമികൾക്ക് കോട്ടയ്ക്കകത്ത് നടക്കുന്നതൊന്നും കാണാനാകില്ല.
അതേസമയം നമുക്ക് അവിടെ നടക്കുന്നതെല്ലാം കാണാം.
അവർ ആക്രമിച്ചാൽ,
അടുത്തുവരുന്നതുവരെ കാക്കണം എന്നിട്ട് ശരവർഷത്തിൽ അവരെ മൂടണം.
എന്താണത്?
ഒളിപ്പോരാണോ?
എന്താണത്?
ദുശ്ശകുനം ആണ്.
പേടിച്ചുവിറക്കുന്ന ഭീരുക്കളായ സേനാപതികൾ.
ഇത് നല്ല ശകുനമാണെന്ന് കാണുന്നില്ലേ?
നമ്മുടെ ജയത്തെ സൂചിപ്പിക്കുന്ന ഇത്രയും നല്ല ശകുനം കണ്ടിട്ടും പരിഭ്രമമോ.
റാണീ!
ഇത് പോകുന്നില്ല.
ഈ നശിച്ച രക്തക്കറ.
എത്ര കഴുകിയിട്ടും,
ഈ രക്തക്കറ പോകുന്നില്ലല്ലോ.
രക്തത്തിന്റെ ദുർഗന്ധം മാറുന്നില്ല.
എന്താ എന്റെ കൈ വൃത്തിയാകാത്തത്?
അസാജി!
ഈ രക്തമെന്താ ഇങ്ങനെ?
ഈ രക്തക്കറ എത്ര കഴുകിയിട്ടും പോകുന്നില്ലല്ലോ.
എത്ര വട്ടം കൈ
വീണ്ടും വീണ്ടും കഴുകിയിട്ടും,
ഈ കൈകളിൽ നിന്ന് രക്തത്തിന്റെ ദുർഗന്ധം മാറുന്നില്ല.
അസാജി.
ഈ നശിച്ച രക്തക്കറ.
വിഡ്ഢികൾ.
ജയം അടുക്കുമ്പോൾ എന്തിനീ സംഭ്രമം?
അടങ്ങൂ.
അടങ്ങാനല്ലേ പറഞ്ഞത്.
തമ്പുരാനേ. മരങ്ങൾ,
ചിലന്തിവലക്കാട്ടിലെ മരങ്ങൾ.
- അവയ്ക്ക് എന്തുപറ്റി? - മരങ്ങൾ നമ്മളെ ആക്രമിക്കാൻ വരുന്നു.
അസംബന്ധം.
ഒരു ഭ്രാന്തന്റെ മിഥ്യാഭ്രമം. കാടെങ്ങനെ ഇളകിവരും?
എന്താണിത്!
ആരും സ്ഥാനം വിട്ടുമാറല്ലേ.
വിട്ടുകൊടുക്കരുത്.
അവരവരുടെ സ്ഥാനത്തേക്ക് തിരിച്ചു പോകൂ.
ഭീരുക്കൾ!
ഇപ്പൊ മനസ്സിലായി.
എന്നെ കൊന്ന് എന്റെ തല അവർക്ക് മുന്നിൽ കാഴ്ച വെച്ച് നിങ്ങൾ കീഴടങ്ങും അല്ലെ.
വഞ്ചകരേ!
തമ്പുരാനെ കൊല്ലുന്നത് രാജ്യദ്രോഹമാണ്.
അപ്പോൾ അതിന് മുൻപത്തെ തമ്പുരാനെ കൊന്നതാരാ?
നമ്മുടെ ഓരോ നീക്കങ്ങളും അവർക്ക് കോട്ടയിൽ നിന്നും കാണാം.
ആദ്യം വലിയ ഉന്തുവണ്ടികൾ പോകട്ടെ.
അതിനടിയിൽ നിങ്ങൾ ഒളിച്ചിരിക്കൂ.
ചില്ലകൾക്കിടയിൽ ഒളിച്ചിരിക്കൂ, ഉന്നം വെക്കാൻ അവർക്ക് അവസരം കൊടുക്കരുത്.
കാണുവിന് ഈ അവശിഷ്ടങ്ങളേ
വ്യാമോഹത്തിൻ കോട്ടയുടെ
ഇപ്പോൾ ഇവിടം മറഞ്ഞുപോയ
ആത്മാക്കൾക്കൊരു വിഹാരകേന്ദ്രം
അടങ്ങാത്ത അഭിനിവേശത്താൽ ഉടലെടുത്ത
ഒരു കൂട്ടക്കൊലയുടെ അരങ്ങ്
മാറ്റങ്ങളില്ലാതെ, ഇന്നും നാളെയും കലാന്ത്യം വരെയും
"ഇതാണ് ചിലന്തിവലക്കോട്ട നിന്നിരുന്ന സ്ഥാനം"
പരിഭാഷ : ശ്രീധർ Translation: Sree Dhar
MSone - Malayalam Subtitles for Everyone